kardosdrur/scandi-wiki huggingface dataset:
Hans Michael Jebsen

Hans Michael Jebsen (født 15. november 1956 i Siegen) er en dansk forretningsmand, skibsreder, godsejer, hofjægermester og administrerende direktør for handelsfirmaet Jebsen & Co. Ltd. i Hong Kong med 6000 ansatte.

Jebsen, der er milliardær, stammer fra en tysk sønderjysk slægt i Aabenraa og blev student fra Tyske Gymnasium i Aabenraa. Han blev udlært i banker i Tyskland og London og tog en uddannelse i Economics and Business Administration ved Universität St. Gallen i Schweiz 1978-81.

Han købte Hotel Baltic på Als i 1992. I 2003 købte han Hotel Frederiksminde, der siden er blevet restaureret og i 2016 modtog det sin første stjerne i Michelinguiden. Han købte Rønnede Kro i 2008, der genåbnede i 2013 efter en omfattende restaurering.

Han overtog i 2000 ledelsen af firmaet, som hans bedstefar havde grundlagt i 1895, efter sin onkel Michael Jebsen. Hans Michael Jebsen bor i Hong Kong og ejer en række grunde og ejendomme i Sønderjylland. Schackenborg Slotskro ejer han sammen med Prins Joachim. Han ejer herregårdene Rosendal, Nedergård, Charlottenlund og Orebygård. Han købte han i 2018 Damsbo på Fyn til datteren Clara Ludmilla Jebsen, og Bækkeskov ved Præstø til sønnen Michael Immanuel Jebsen.

Jebsen er medlem af Kongelig Dansk Yachtklub og Det Kongelige Kjøbenhavnske Skydeselskab og Danske Broderskab. Han er gift med Désirée Joana Jebsen, født grevinde Schaffgotsch, og har fem børn.

Udmærkelser 
 1985: Prins Henriks Præmie
 2000: Honorary Fellow ved The Hong Kong University of Science and Technology
 2001: Bronze Bauhinia Star of Hong Kong SAR Government
 2005: Æresborger af Jilin, Jilin-provinsen, Folkerepublikken Kina
 2006: Ridder af Dannebrog
 2006: Le Commandeur du Bontemps de Médoc et Graves – Sauternes et Barsac, Frankrig
 2009: Bundesverdienstkreuz am Bande
 2011: Hofjægermester

Referencer

Kilder 
 CV 

Erhvervsfolk fra Danmark
Riddere af Dannebrog
Personer fra Aabenraa
Danskere i 1900-tallet
Danskere i 2000-tallet
Personer i Kraks Blå Bog
Godsejere fra Danmark
Hofjægermestre fra Danmark
Milliardærer fra Danmark
Bente Lauridsen

Bente Lauridsen (født 4. august 1950 på Frederiksberg) er en dansk politiker for Socialistisk Folkeparti. Hun har tidligere været (fra januar 2010) været første næstformand i Region Nordjylland.

Baggrund 
Bente Lauridsen er uddannet som cand. mag i dansk og fransk. Hun har arbejdet som gymnasielærer på Hjørring Gymnasium, Nordvestjysk Handelsgymnasium og VUC Thy-Mors. Desuden er hun Hf- inspektor på VUC Thy-Mors.

Politisk karriere 
Hun blev valgt ind i det nordjyske regionsråd i 2005. I 2009 var hun SF's spidskandidat til regionsrådet. Hun har tidligere været folketingskandidat for partiet. 

Fra 1. januar 2010 var hun 1. næstformand i Region Nordjylland, hvilket var hun var frem til kommunalvalget i 2013.

Forud for regionsrådsvalget i 2013 var hun spidskandidat for SF. Hun valgte i oktober 2016 at udtræde af regionsrådet efter mere end ti år i regionspolitik.

Hun var ved kommunalvalget i 2017 kandidat for SF til byrådet i Thisted Kommune, hvor hun dog ikke blev valgt ind. Hun fik 166 personlige stemmer.

Referencer 

Politikere fra SF
Regionsrådsmedlemmer fra Socialistisk Folkeparti
Gymnasielærere fra Danmark
Tidligere folketingskandidater fra SF
Ab Urbe Condita (bog)

Ab Urbe Condita ("Fra byens grundlæggelse") er et stort værk om Roms historie, der dækker perioden fra før grundlæggelsen omkring 753 f.Kr. til augusteisk tid. Bogen er skrevet af Titus Livius (ca. 59 f.Kr. til 17) på latin. De første fem bøger blev udgivet mellem 27 f.Kr. og 25 f.Kr..

Se også 
Ab urbe condita

Eksterne henvisninger 
  Tekster på Wikisource 

Litteratur fra antikken
Roms historie
Kalapøjser

En kalapøjser er et stykke krydsarmeret grøn haveslange på 175 mm påmonteret en som oftest gul ballon. Aggregatet finder anvendelse som blæseinstrument, idet man puster ind i haveslangens frie ende, hvorved ballonen udvider sig. Når man giver slip, falder ballonen sammen med et lille smæld, og når man er dygtig tillige med en snorkelyd. Kalapøjseren blev opfundet af Jan Monrad i 1983, fordi han skulle bruge en rekvisit til sin dengang nyudviklede figur Mogens.

Variation: Kemipøjser 

En variant af kalapøjseren, kemipøjseren, hvor haveslangen er erstattet af en tyk gummislange eller lignende ubøjeligt rør, anvendes som rekvisit i kemiske laboratorier til at opretholde en bestemt atmosfære over en kemisk reaktionsbeholder. Ballonen opblæses med den til reaktionen ønskede gas (fx nitrogen, argon, oxygen, hydrogen, etc.) fra en gascylinder, hvorpå slangeenden forbindes til kemikaliebeholderen vha. studs eller kanyle. Overtrykket fra den opblæste ballon opretholder specialatmosfæren i kolben og forhindrer atmosfærisk luft i at trænge ind til reaktionens kemikalier.

Kilder 

Blæseinstrumenter
Rockerloven

Rockerloven er betegnelse for to forskellige love tænkt til at give politi og anklager øgede muligheder over for rockere, men samtidig også kritiseret for at indskrænke grundlæggende rettigheder.

Rockerloven 1996 
Lov om forbud mod ophold i bestemte ejendomme er en dansk lov, der trådte i kraft 15. oktober 1996.

Loven har været stærkt omdiskuteret, fordi den gav politiet mulighed for at indskrænke forsamlingsfriheden, der nævnes i Grundlovens § 79. Højesteret vurderede i 1999, at Rockerloven trods lovgivers intention om at ramme netop rockerne, ikke er en særlov. Loven har været kritiseret for ikke at være effektiv nok.

Rockerloven 2003 
Rockerloven handlede om tilladelse af civile agenter og hemmelig retspleje og blev vedtaget i 2003.

Eksterne henvisninger 
 Lov om forbud mod ophold i bestemte ejendomme

Henvisninger 

Danmarks love
F91 Dudelange

F91 Dudelange er en fodboldklub fra byen Dudelange i Luxembourg. Klubben spiller sine hjemmekampe på Stade Jos Nusbaum med en tilskuerkapacitet på 4.650 pladser.

Klubben opstod i 1991 som en fusion af klubberne Alliance Dudelange, Stade Dudelange og US Dudelange. 

Som den eneste klub fra Luxembourg har den formået at gå videre fra første runde i Champions League Kvalifikationen.
I 2012 Slog de samlet FC Red Bull Salzburg i anden kvalifikationsrunde og gik for første gang videre til tredje runde, hvor de tabte til NK Maribor. Med resultaterne i Champions League Kvalifikationen, kvalificerede holdet sig som det første hold fra Luxembourg til Play off runden i Europa League, hvor holdet samlet tabte til Hapoel Tel Aviv F.C.

Titler 
 Luxembourgske mesterskaber (8): 2000, 2001, 2002, 2005, 2006, 2007, 2008, 2009, 2011 og 2012
 Luxembourgske pokalturnering (4): 2004, 2006, 2007 og 2009

 

     

Fodboldklubber i Luxembourg
Knud Størup

Knud Størup (født 6. september 1939 født i Sterup er en dansk kommunalpolitiker (udenfor partierne) fra Hirtshals. Han er tidligere sparekassedirektør.

Borgmester i Hirtshals
I 1966 blev den dengang 26-årige Knud Størup valgt ind i Hirtshals Sogneråd. I 1978 afløste han Jacob Olsen (u.p.) som borgmester. Størup beholdt borgmesterposten, indtil Hirtshals Kommune blev nedlagt 31. december 2006.

Viceborgmester i Hjørring  
Ved det første valg i den nye Hjørring Kommune i 2005 var Knud Størup borgmesterkandidat for Lokallisten, der med 9 mandater blev den største gruppe i det nye byråd. Størup blev dog ikke borgmester i denne omgang.  
 
Ved valget i 2009 fik Lokallisten 5 mandater. Efter valget blev Størup valgt til første viceborgmester for perioden 2010-2013.

Nordjysk amtsrådsmedlem
I 1997 stiftede Knud Størup den upolitiske Amtslisten, som han repræsenterede i Nordjyllands Amtsråd 1998-2006. Derefter blev Amtslisten omdannet til Borgerlisten Nordjylland, der fik Ole Albæk valgt ind i det nordjyske regionsråd. 
  

Borgmestre fra Danmark
Bankdirektører fra Danmark
Amtsrådsmedlemmer
Jashinisme

Jashinism er en religion fra manga- og anime-serien Naruto, der praktiserer helligheden, Lord Jashin. Jashinister tilbeder ham ved, at tegne en cirkel med en omvendt trekant inden i af deres, eller nogle andres, blod. Den eneste kendte udøver af religionen er Hidan, fra organisationen Akatsuki.

En jashinist lever sit liv med troen på at jashinismen er den eneste religion, og alt andet er konsidereret ateisme

Naruto
Religion
Kalilou Traoré

Kalilou Mohamed Traoré (født 9. september 1987) er en fodboldspiller fra Mali, der spiller i FC Sochaux. 

I løbet af efteråret 2010 blev Kalilou Traoré en fast del af OB's førstehold, og han fik mod slutningen af efteråret scoret nogle vigtige mål. Han blev i november samme år kåret som den bedste OB-spiller af fanklubben "Tigers", hvor han fik prisen overrakt hjemme i en kamp mod AaB, som i øvrigt endte 6-0 til fynboerne, hvor Traoré i øvrigt udgik med en hjernerystelse efter en halv times spil.

Spillerkarriere 
Traoré fik sit gennembrud i kroatiske NK Istra 1961 med ni mål i 27 kampe, hvorefter OB's tidligere assistent træner, og nu talentspejder, Viggo Jensen fik øjnene op for ham. Han blev hentet til OB på en fri transfer.

Kampen om startopstilling 
Da han kom til OB i juli 2010, startede han på bænken. I en kamp på hjemmebane mod Randers FC blev han skiftet ind allerede i 2. runde af Superligaen. Der var tvivl om hvem han skulle erstatte, eftersom at OB havde en stærk midtbane med Johan Absalonsen, Andreas Johansson, Eric Djemba-Djemba, Hans Henrik Andreasen og Rúrik Gíslason. Han viste sine talenter som indskifter og fik kæmpet sig frem til en plads i startopstillingen, dog efter at Johan Absalonsen blev skadet, og dermed fik mulighed for at spille på fuld tid.

Landsholdsdebut 
Traorés gennembrud i OB medførte en placering på det malisiske landshold, bl.a. med holdkammeraterne Mahamadou Diarra fra Fulham, Mohamed Sissoko fra Juventus, Frédéric Kanouté fra Sevilla og Seydou Keita fra Barcelona.

Fodboldspillere fra Mali
Fodboldspillere fra Odense Boldklub
Fodboldspillere fra FC Sochaux-Montbéliard
Nanyang (Henan)

Nanyang (南阳; pinyin: Nányáng) er en kinesisk by på præfekturniveau i den sydlige del af provinsen Henan i det centrale Kina. Præfekturet har et areal på 26,600 km2, og befolkningen anslås (2006) til 10.790.000 i hele byprefekturet og 1.730.000 i selve byen.

Byen ligger ved floden Baihe, i et vigtigt landbrugsområde med alsidig produktion. Byen har også meget industri.

Nanyang er en af Han-dynastiets vugger, og har en række kulturminder fra denne epoke i Kinas historie. 

I den isolertede 200 meter høje ås Dushan nord for byen Nanyang udvindes der fremdeles jade, og Dushanjaden derfra – som nu er ret  sjælden – anses som en af de fire ypperste kinesiske jadesorter.

Administrative enheder 
Nanyang består af to bydistrikter, et byamt, og ti amter: 

Bydistriktet Wolong – 卧龙区 Wòlóng Qū ;
Bydistriktet Wancheng – 宛城区 Wǎnchéng Qū ;
 Byamtet Dengzhou – 邓州市 Dèngzhōu Shì ;
 Amtet Nanzhao – 南召县 Nánzhào Xiàn ;
 Amtet Fangcheng – 方城县 Fāngchéng Xiàn ;
 Amtet Xixia – 西峡县 Xīxiá Xiàn ;
 Amtet Zhenping – 镇平县 Zhènpíng Xiàn ;
 Amtet Neixiang – 内乡县 Nèixiāng Xiàn ;
 Amtet Xichuan – 淅川县 Xīchuān Xiàn ;
 Amtet Sheqi – 社旗县 Shèqí Xiàn ;
 Amtet Tanghe – 唐河县 Tánghé Xiàn ;
 Amtet Xinye – 新野县 Xīnyě Xiàn ;
 Amtet Tongbai – 桐柏县 Tóngbǎi Xiàn.

Trafik 
Kinas rigsvej 312 løber gennem området. Den fører fra Shanghai og ender ved grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Kendte personer fra Nanyang 
Kejser Guangwu fra Han-dynastiet
Zhang Heng, astronom
Zhang Zhongjing, læge
Han Yu, digter
Zhuge Liang, Shu Han-strateg

Bypræfekturer i Henan
Xinyang

Xinyang (信阳; pinyin: Xìnyáng) også kendt som Sinyang eller Hsin-yang, er en kinesisk by på præfekturniveau i provinsen Henan i det centrale Kina. Præfekturet hat et areal på 18,293 km2 , og en befolkning på 7.425.000 mennesker.

Byen er et trafikknudepunkt på toglinjen mellem Beijing og Guangzhou og et vigtigt regionalt center for den sydligste del af Henan og det nordlige Hubei. Byen har blandt andet fødevare- og tekstilindustri.

Administrative enheder 
Xinyang består af to bydistrikter og otte amter:
 Bydistriktet Shihe (浉河区), 1.783 km², 610.000 indbyggere;
 Bydistriktet Pingqiao (平桥区), 1.889 km², 770.000 indbyggere;
 Amtet Xi (息县), 1.836 km², 920.000 indbyggere
 Amtet Huaibin (淮滨县), 1.192 km², 660.000 indbyggere
 Amtet Huangchuan (潢川县), 1.638 km², 790.000 indbyggere;
 Amtet Guangshan (光山县), 1.829 km², 790.000 indbyggere;
 Amtet Gushi (固始县), 2.916 km², 1,56 millioner indbyggere;
 Amtet Shangcheng (商城县), 2.117 km², 710.000 indbyggere;
 Amtet Luoshan (罗山县), 2.065 km², 720.000 indbyggere;
 Amtet Xin (新县), 1.554 km², 340.000 indbyggere.

Trafik

Jernbane 

Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje passerer blandt andet Shijiazhuang, Handan, Zhengzhou, Wuhan, Changsha og Shaoguan.

Vej 
Kinas rigsvej 107 fører gennem området. Den løber fra Beijing til Shenzhen (ved Hongkong, og passerer provinshovedstædene Shijiazhuang, Zhengzhou, Wuhan, Changsha og Guangzhou.

Kinas rigsvej 312 fører gennem området. Den går fra Shanghai og ender ved grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Bypræfekturer i Henan
De fem faser

De fem faser wu xing 五行 i kinesisk  filosofi er ild 火, vand 水, træ 木, metal 金 og jord 土. 
De fem faser er begreb der stammer fra Kinas oldtid; Det bliver ofte fejlagtigt kaldt De fem elementer på dansk, den korrekte oversættelse er de fem faser. 五 Wu betyder fem, 行 xing betyder utvetydigt fase og beskriver ikke noget statisk, men en udvikling gennem faser.

Princip 
De fem faser er de to mest grundlæggende kræfter yin og yang, der opstår ud af den ene universelle kraft taiji.  Når yin og yang har udviklet sig helt, repræsenteres de af henholdsvis ild og vand. Men når de kun har udviklet sig halvvejs, repræsenteres de af træ og metal. Den femte fase repræsenteres af jorden, der samler og understøtter de øvrige fire.

Oprindelse 
Fra De Stridende Staters Periode og frem til Nord og Syd Perioden blev de fem faser, blandt meget andet, anvendt til at beskrive dynastiernes skiften. Dong Zhongshu 董仲舒 (179-104 f.kr.) forbandt eksempelvis dynastiers skiften med de fem faser. Her spillede fasernes farver og rækkefølge en stor rolle. Oprindeligt overvandt faserne hinanden i en cyklus, hvor rækkefølgen af faserne var vand 水, ild 火, metal 金, træ 木 og jord 土, men i Handynastiet ændredes rækkefølgen til træ 木, ild 火, jord 土, metal 金 og vand 水, så de fem faser i stedet producerede hinanden. Cyklussen kunne nu også vendes, så faserne i stedet nedbrød hinanden. Efter Nord og Syd Perioden havde de fem faser ikke længere indflydelse på dynastiernes skiften, men forblev en populær måde til at beskrive menneskers og tings kvaliteter og indbyrdes forhold.

Anvendelse 
De fem faser har stor betydning i Kinesisk filosofi, navnlig Taoisme, samt i Traditionel kinesisk medicin, hvor det er et af hovedprincipperne i at forstå samspillet mellem kroppens energimeridianer.
Også i Feng Shui har De fem faser stor betydning for harmonien i indretning af haver og landskaber.
Desuden har De fem faser en betydningsfuld rolle i kinesisk kosmologi.

Se også 
 Femte element - flertydig

Kilder 
 Endymion Wilkinson: Chinese History; a Manual, Revised and Enlarged. Harvard University, Asia Center for the Harvard-Yenching Institute, 2000.
 Bent Nielsen: A Companion to Yi Jing Numerology and Cosmology. RoutledgeCurzon, London, 2003.

Filosofi
Taoisme
Zhoukou

Zhoukou (周口; pinyin: Zhōukǒu) er en kinesisk by på præfekturniveau i provinsen Henan i det centrale Kina ved sammenløbet af floderne Jialu og Shaying. Præfekturet har et areal på 	11,959 km2, og befolkningen anslås (2004) til 10,75 millioner mennesker.

Administrative enheder

Administrativt består Zhoukou af et bydistrikt, et byamt og otte amter:
Bydistriktet Chuanhui (川汇区), 141 km², 370.000 indbyggere;
Byamtet Xiangcheng (项城市), 1.083 km², 1,18 millioner indbyggere;
 Amtet Fugou (扶沟县), 1.163 km², 710.000 indbyggere;
 Amtet Xihua (西华县), 1.208 km², 910.000 indbyggere;
 Amtet Shangshui (商水县), 1.325 km², 1,18 millioner indbyggere;
 Amtet Taikang (太康县), 1.761 km², 1,35 millioner indbyggere;
 Amtet Luyi (鹿邑县), 1.248 km², 1,16 millioner indbyggere;
 Amtet Dancheng (郸城县), 1.490 km², 1,3 millioner indbyggere;
 Amtet Huaiyang (淮阳县), 1.467 km², 1,36 millioner indbyggere;
 Amtet Shenqiu (沈丘县), 1.082 km², 1,23 millioner indbyggere.

I 1938 blev området oversvømmet og raseret af et dæmningsbrud forårsaget af hæren.

Bypræfekturer i Henan
Simon Peter Raben

Simon Peter Raben (2. oktober 1819 i Odense – 6. februar 1907) var en dansk proprietær og politiker.

Raben, der var søn af lærer ved Borgerskolen i Odense Nis Christian Raben og Anne Cathrine Marie f. Dall, var født i Odense 2. oktober 1819. Fra 1845 ejede han en gård i Vonsild (indtil 1864 i Haderslev Amt, efter inkorporationen i Vejle Amt). Han var et virksomt dansksindet medlem (suppleant) i den slesvigske stænderforsamling i 1850'erne og begyndelsen af 1860'erne. Den nyoprettede Vonsildkreds sendte ham i 1866 til Folketinget, hvor han samme år stemte for den reviderede Grundlov og i øvrigt nærmest sluttede sig til Mellempartiet. Nøje fortrolig med nordslesvigske forhold øvede han væsentlig indflydelse på loven af 29. marts 1867 om skyldsætning af jordejendomme i de forhenværende slesvigske distrikter. I 1872 opnåede han, der kom i et mere og mere bestemt modsætningsforhold til Venstre, ikke genvalg, men i 1875 valgtes han til Landstinget, hvor han bevarede sit sæde indtil 1894 og atter indtrådte som kongevalgt i 1895. Han var her medforslagstiller til loven af 24. juli 1880 om ekstraordinære hjemstedsbeviser for personer fra de afståede hertugdømmer. I årene 1887-94 og igen fra 1899 var han medlem af Rigsretten. Rabens hele optræden har stedse båret præg af en støt karakter og et praktisk almensind. Af hans virksomhed uden for Rigsdagen kan særlig nævnes, at han siden 1852 har været sekretær og forretningsfører i det kongelige autoriserede Skamlingsbankeselskab, og at han beklædte forskellige kommunale tillidsposter. Han var Ridder af Dannebrog.

Raben ægtede 1848 Marie Christine Aggesen, datter af degn og førstelærer i Vonsild Thomas Aggesen og Ingeborg Marie f. Kyster.

Noter

Kilder 
 M.P. Friis, "Raben, Simon Peter", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Folketingsmedlemmer i 1860'erne
Folketingsmedlemmer i 1870'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Riddere af Dannebrog
Personer fra Odense
Landstingsmedlemmer i 1900'erne
Politikere fra Mellempartiet
Proprietærer fra Danmark
Personer i Dansk Biografisk Leksikon
Stænderdeputerede fra Slesvig
Medlemmer af Rigsretten
Carl Vilhelm Raben-Levetzau

Carl Vilhelm Raben-Levetzau (10. juni 1789 i Dronninglund – 18. maj 1870 i København) var en dansk godsejer og legatstifter.

Han var søn af gehejmeråd Frederik Sophus Raben (broder til gehejmeråd Carl Adolph Raben) og Sophie Magdalene f. von Qualen, født 10. juni 1789, blev 1807 student, 1811 juridisk kandidat, 1812 kammerjunker, var 1817-21 legationssekretær i Haag, blev 1828 kammerherre, 1867 Ridder af Dannebrog, 1869 gehejmekonferensråd, døde i København 18. maj 1870. Efter sin fader arvede Raben 1820 Beldringe gård og gods på Sjælland, og ved en ældre broders død (1828) blev han besidder af fideikommisgodset Bremersvold på Lolland og af substitutionen for stamhuset Restrup, i hvilken anledning han 1834 antog slægten Levetzaus navn og våben. Raben-Levetzau var i mange år stænderdeputeret, valgt af sædegårdsejerne på Sjælland, men tog for øvrigt ikke del i det offentlige liv. Han ægtede 1. juli 1830 en datter af justitiarius i Højesteret Anker Vilhelm Frederik Bornemann, Julia Adelaide Harriet Bornemann, f. 30. juni 1808, fra 1876 til sin død, 28. marts 1888, overhofmesterinde hos Dronning Louise.

De betydelige rigdomme, som dette ædle ægtepar ejede, testamenterede de ved dispositioner af 1868 og 1869 dels til deres slægt, da deres eget ægteskab var barnløst, dels efter en storartet målestok til fremme af sociale, velgørende, kunstneriske og videnskabelige formål ved oprettelsen af Den Raben-Levetzauske Fond, der allerede trådte i kraft, medens gehejmerådinden levede, og ca. 1900 havde en formue af ca. 1½ mio. kr. i datidens mønt. Ved specielle legater betænkte de trængende på Beldringe gods og i Præstø Amt.

Raben-Levetzau er malet af David Monies 1851 og 1857 og af Otto Bache. Der findes en gipsbuste af Theobald Stein fra 1875 (Frederiksborgmuseet) og et litografi af I.W. Tegner fra 1870.

Kilder 
 G.L. Wad, "Raben-Levetzau, Carl Vilhelm", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Herregaarde VIII: Beldringe.
 Danmarks Adels Aarbog 1896, s. 338.
 Harald Jørgensen, "Carl Vilhelm Raben-Levetzau", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Carl Vilhelm
Godsejere fra Danmark
Fondsstiftere fra Danmark
Jurister fra Danmark
Diplomater fra Danmark
Danskere i 1800-tallet
Riddere af Dannebrog
Stænderdeputerede fra Østifterne
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Hjørring Baptistkirke

Hjørring Baptistkirke er en kristen frikirke, som er beliggende på Sct. Olai Plads i centrum af Hjørring.

Kirken er en del af Baptistkirken i Danmark.

Eksterne henvisninger 
 Hjørring Baptistkirke
 Baptistkirken i Danmark
 Baptisternes Verdensalliance

Baptistkirker i Danmark
Baptistkirke
Kirker i Hjørring Kommune
Nikolaos Gyzis

Nikolaos Gyzis (græsk: Νικόλαος Γύζης; født 1. marts 1842 på Tinos, Grækenland, død 4. januar 1901 i München, Tyskland) var en græsk kunstmaler.

Malere fra Grækenland
Baguazhang

Baguazhang (八卦掌) er et kinesisk kampkunstsystem baseret på principperne om De otte trigrammer. Rubriceres under de såkaldte indre kampstilarter, Neijia 內家. Navnet betyder "Otte trigram hånd".

Eksterne henvisninger 

Kinesisk kampsport